Labuan

Wilayah Persekutuan Labuan nopo nga' Wilayah Persekutuan koduo id Malaysia. Papahangkum iti do pointongkop pulau Labuan di kiginayo do 91.64 km2. Poingili o Pulau Labuan diti lobi kurang 10 km mantad disan rahat Sabah, 2 1/2 jam pamanahon momoguno kapal tulud mantad Kuala Lumpur, om lobi kurang 30 km mantad disan rahat Brunei. Pulau Labuan diti noisytihar sabaagi longkod pongusinan labus disan rahat ontok di 1990 om tuundorongon kapal obibas cukai mantad di toun 1956. Haro nogi tuundorongon kapal di aralom om agayo id Labuan diti, i nosiliu sabaagi nontodon do ngaran kinoyonon diti ii kirati do tuundorongon toi ko' Labuhan. Longkod kakadayan montok Wilayah Persekutuan Labuan nopo nga' Bandar Victoria.

Waig id Pulau Labuan nogi nga' oniting om disan rahat di kitogis soninaru do disan rahat, poposiliu do kinoyonon diti sabaagi kinoyonon do tutumombului di osonong kopio. Pulau Labuan diti nogi nga' haro kowoigan di osonong montok aktiviti montolop om haro apat kinoyonon do pintalapan skuba.

 Sajara 

Pulau Labuan di kopiipio nopo nga' soboogian mantad do Kosultanan Brunei. Antakan di toun 1846, pinatahak di Sultan Brunei Omar ALi Saifuddin II kumaa British o pulau diti soira ginuno do British o pulau diti sabaagi longkod manangod do lanun.Ontok di toun 1848, noisytihar o Labuan sabaagi Tanah Jajahan Mahkota British. Katalib dii, ontok di 1890, nigitan do Borneo Utara. Hali pia miagal di, antakan di 1 Milatok 1906, tinahak kagawu o Labuan kumaa British om nokosiliu soboogian do Negeri-Negeri Selat antakan di 30 Gumas miampai Singapura, Melaka om Pulau Pinang. Mantad era pontadbiran British id Pulau Labuan,Bandar Victoria nopo nga' longkod pomorintahan om sosio ekonomi mogigion do pulau dii. 

Ontok di Momuhau 1941 gisom Mahas 1945, Labuan nopo nga' id siriba porinta do Jepun. Ngaran Labuan diti pinoundaliu kumaa Pulau Miada (前田島 [Maeda-shima]), i naanu mantad ngaran Komander susumangod Jepun id Borneo Marquis Toshinari Maeda. Soira nokopogidu o Jepun om naayi pontadbiran British, piniamung o Labuan miampai Borneo Utara ontok di 1946. Kalapas dii, miampai do Sabah miniamung do Malaysia di toun 1963.

Di pogulu po, Labuan nopo nga' iso kinoyonon di aada'an do koimogoton. Kalapas noisytihar do Wilayah Persekutuan ontok di 1 Mansak 1984, kinoyonon do tinaru Kedayan om Melayu Brunei tumimpuun no sabaagi iso pingongoyon utama montok pelabur labus pogun do papadagang, lobi-lobi no katalib nooisytihar o Labuan sabaagi Longkod Pongusinan Disan Rahat Sompomogunan toi ko' IOFC ontok di Gumas 1990 (dondo nopo nga' otutunan sabaagi Longkod Pamadangan om Pongusianan Sompomogunan toi ko' LOFSA).

Bagas sajarah timpu nakatalib id Labuan nokosiliu sabaagi iso pamagayat do tutumombului miagal do id Taman Damai (kinoyonon do Jepun minokiala kumaa British), lobong susumungod labus ii napatai ontok pisangadan miampai susumangod Jepun id Tanjung Taras om Taman Burung Eksotik.

Suai ko' bagas sajara timpu di laid, labuan nogi nga' otutunan sabaagi iso kinoyonon do aktiviti sipoot rahat taang sompomogunan miagal do pialaan magapon rahat taralom, jet ski om kayak sumorili do Pulau Labuan.

Labuan i di pogulu po iyonon do monginginsada, tumimpuun do sumiliu ririkoton do mokiikinobos mantad suang om labus Labuan gama do pinongukaban do Universiti Malaysia Sabah Kampung Antarabangsa Labuan om Kolej Matrikulasi Labuan.

 Politik 
Labuan nopo nga' iso wilayah Persekutuan Malaysia. Pulau diti nopo nga' todbiron do Karajaan Persekutuan maya Jabatan Wilayah Persekutuan (Di laid nopo nga' Komontorian Wilayah Persekutuan). 
Luguan Kotinanan Labuan nopo nga' songulun Pongorusi ii kitonggungan do popoindalan tugas sabaagi do pihak kikuasa tempatan ii kitonggungan do koingkakatan om pontadbiran Labuan. Labuan diti nogi nga' haro songulun do porwakilan id Dewan Negara om songulun id Dewan Rakyat. Puru Dewan Negara montok do Labuan diti nopo ng" (Aiso, aiso po lantikan wagu) om wakil Labuan id Dewan Rakyat nopo nga' YB Dato' Indera Dr. Suhaili Bin Abdul Rahman. Koubasan nopo, puru Dewan Rakyat id Labuan nopo nga' lontikon sabaagu Pongorusi Kotinanan Labuan. Kampung-kampung id Labuan nopo nga' tamangan do 27 tulun Luguan Kampung ii linantik do Kotinanan Labuan. Koubasan, soboogian tagayo do luguan-luguan kampung nopo nga' sukod Kadayan-Brunei, suai ko Luguan Kampung Sungai Keling ii mantad do tinaru Sina.

Id siriba nopo nga' sanarai pontadbir id Labuan:
Gabenor 
27 Momuhau 1847 - Momuhau 1852     James Brooke                       (l. 1803 - m. 1868)  
1852 - 1856                Spencer St. John                       (l. 1825 - m. 1910) 

Leftenan Gabenor (pemangku tonggungan Gabenor) 
1848 - 1850                William Napier 
1850 - 1856                John Scott                     (l. 1814 - m. 1898) 

Gabenor 
1856 - 1861                George Warren Edwards 
1861 - 1866                Jeremiah Thomas Fitzgerald Callaghan    (l. c.1830 - m. 1881)                            
1866 - 1867                Hugh Low                                (l. 1824 - m. 1905)
1867 - 1871                John Pope Hennessy                      (l. 1834 - m. 1891) 
1871 - 1875                Henry Ernest Gascoyne Bulwer            (l. 1836 - m. 1914)
1876 - 1878                Herbert Taylor Ussher                   (l. 1836 - m. 1880)
1878 - 1881                Charles Cameron Lees                    (l. 1837 - m. 1898) 
1881 - 1888                Peter Leys 
1888 - 1890                Arthur Shirley Hamilton 
1890 - 1906                Gabenor Borneo Utara
1906 - 1946                Gabenor Negeri-negeri Selat

Timbalan Gabenor 
1906 - 1946                Residen British di Brunei

Residen British 
1907 - 19..                M.S.H. McArthur
Feb 1917 - 1918            Geoffrey Edmund Cator             (l. 1884 - m. 1973)
1918 - 1934                ....
1934 - 1936                A.D. York                         (l. 1907)
1936 - 1940                ....
1940 -  3 Jan 1942         A.H.P. Humphrey                   (l. 1912)

Komander Jepun
3 Milatok 1942 - Gomot 1945     ....
Gomot 1945 - 10 Mahas 1945     Hichiro Okuyama 

Residen British
1945 - 16 Manom 1963         ....

Pengerusi Perbadanan Labuan  
2001 - 2003                Dato' Othman Mohd Rijal  (l. 1945)           
2003 - 2008                Dato' Suhaili Abdul Rahman (l. 1961) 
2008 - 2011                Tan Sri Ahmad Phesal Talib 
2011 - 2013                Datuk Yussof Mahal 
2013 - 2018                Datuk Rozman bin Datuk Haji Isli 
2018 - kini                Dato' Sri Amir Hussein

 Geografi 
Wilayah Persekutuan Labuan nopo nga' lobi kurang 8km mantad disan rahat pulau Borneo boogian pantai barat. Pulau Labuan nopo nga' pulau bobos tagayo, om haro limo po pulau tongokoro id posorili pulau diti ii otutunan sabaagi Pulau Papan, Pulau Burong, Pulau Kuraman, Pulau Rusukan Kecil om Pulau Rusukan Besar.

Kampung
Wilayah Persekutuan Labuan abaagi kumaa 27 kampung :-
 Sungai Labu
 Batu Arang 
 Batu Manikar  
 Layang-Layangan 
 Lubok Temiang 
 Rancha-Rancha
 Nagalang
 Sungai Lada
 Kerupang
 Lajau
 Pantai
 Tanjung Aru
 Tanjung Aru Nelayan
 Durian Tunjung
 Sungai Pagar
 Sungai Miri
 Gersik Saguking
 Ganggarak
 Bukit Kuda
 Bukit Kalam
 Sungai Bedaun
 Bebuloh
 Pohon Batu
 Patau-patau
 Sungai Kaling
 Kilan
 Merinding

 Ekonomi 

Senarai hitam syurga cukai OECD
Antakan di Ngiop 2009, miampai pinokianu di Tinimungan 20 pogun di kiharo-haro om mingkakat,Organisasi Kerjasama dan Pembangunan Ekonomi (OECD) pinoposanaraiitom Labuan sabaagi do iso mantad ko' "syurga montok rahsia perbankan". Suai ko Malaysia, OECD nogi nga' manyanariitom do Filipina, Costa Rica om Uruguay. Apat pogun diti pinomungaranan do pogun di bobos osiriba tu' mangada kooturan wagu kopongukaban pongusinan miagal do mogiolon moklumat kokomoi cukai. Hali pia miagal di, pinosoliwan do OECD o Longkod Pongusinan Labus Disan Rahat Labuan mantad sanarai oitom syurga cukai ii amu misokodung toi ko' komitmen montok misokodung id suang moningolig do ponginsalaan tumumboyo id suang piawai porcukaian do piipiro tadau katalib dii. OECD terima komitmen Malaysia patuhi standard, Berita Harian, 8 April 2009, dicapai pada 8 April 2009

 Demografi 
Komposisi etnik id Labuan di toun 2020 nopo nga' Melayu Brunei om Kedayan (61,549 toi ko' 72.81%), Kadazan-Dusun, Rungus, Murut om Lun Bawang/Lundayeh (2,084 toi ko' 1.82%), Cina (17,620 toi ko' 18.75%), India (209 toi ko' 0.86%) om tinaru suai (7,179 toi ko' 6.14%).

 Budaya 
Majoriti mogigion id Labuan nopo nga' sukod Melayu Brunei om Kedayan. Kiugama yolo do Islam om mooboros momoguno boros Malayu dialek Kadayan-Brunei toi ko' lobi otutunan sabaagi dialek Labuan. Haro piipiro pisuayan do dialek Labuan diti sokiro piadangon do Boros Malayu standard. Id siriba nopo nga' katayadab do piipiro  boros di insaru gunoon id suang pibarasan monikid tadau:
 Awu=ho'o
 ani=iti
 atu=ilo
 kita=iya (gunoon montok tulun di lobi otuo toi ko' pantangon)
 batah=laid
 tah=lah
 mun=sokiro
 basar=agayo
 damit=okoro
 aing=waig
 karang=tinu
 bisai=olumis/olundus
 ia=yau
 mulih=muli
 mengatil=mengasou
 antah=koilo 
 nda=amu
 majal=sonsog
 karit=tamaha

Taakanon koubasanan montok mogigion id Labuan nopo nga' ambuyat, Kelupis om taakanon karing.

 Darjah Kebesaran 
Minintonod di toun 2008, Seri Paduka Baginda Yang di-Pertuan Agong nokosudong do minanahak karunia Darjah Kebesaran, Bintang om Pingat Persekutuan (Wilayah Persekutuan) maamaso Hari Wilayah Persekutuan. Darjah Kebesaran Yang Mulia Mahkota Wilayah diti nopo nga' haro 7 pangkat ii otutunan sabaagi:
Seri Utama Mahkota Wilayah (SUMW) yang membawa gelaran Datuk Seri Utama
Seri Mahkota Wilayah (SMW) yang membawa gelaran Datuk Seri
Panglima Mahkota Wilayah (PMW) yang membawa gelaran Datuk
Johan Mahkota Wilayah (JMW)
Kesatria Mahkota Wilayah (KMW)
Ahli Mahkota Wilayah (AMW)
Pingat Pangkuan Mahkota Wilayah (PPW)

Hali pia miagal di, gama do haro iso syarat pisokodungan sulit nokoruhang ii nometerai di toun 1984 maamaso tinahak o pulau dii kumaa Kerajaan Perseketuan, mogigion id Labuan (au mongira do tanak di nosusu om nakagayo hilo toi ko' tanak koturunan Sabah ii nosusu/ pinagayo id pulau diti, sebelum, maamaso om kalapas nokosiliu do Wilayah Persekutuan) nogi nga' asagaan do kaanu anugerah darjah-darjah kebesaran pogun Sabah, ii otutunan sabaagi Darjah Yang Amat Mulia Kinabalu. Darjah diti haro 4 pangkat ii otutunan sabaagi do:
Seri Panglima Darjah Kinabalu ii mongigit do gelaran Datuk Seri Panglima
Panglima Gemilang Darjah Kinabalu ii mongigit do gelaran Datuk
Puru Setia Darjah Kinabalu
Puru Darjah Kinabalu

 Intangai nogi 
 Pelancongan di Labuan
 Pengangkutan di Labuan
 Identiti Labuan

 Nota kaki 

 Popioput soliwan 

Karajaan
Labuan Corporation
State Development Office 
Labuan Tourism
Labuan Maps
Labuan FM - Suara Pesisir Anda 

Podtuongisan
 Labuan - Kopoilaan podtuongisan

Komuniti
Labuan Online Community 
https://labuaninvisualretrospective.wordpress.com/ - Komuniti Sejarah Tempatan khususnya di Pulau Labuan
 https://labuanbirds.wordpress.com/ - Komuniti aktiviti pengamatan burung om konservasi tempatan

Pomolihis ginawo
Labuan Entertainment Center 

Perbankan
Association of Banks Labuan 

Unit Amanah
ECTrust 
ITMC Fiduciary

Category:Labuan
Category:Wilayah Persekutuan
Category:Pulau di Wilayah Persekutuan
Category:Negeri dan wilayah persekutuan di Malaysia
Category:Asia Tenggara Maritim